पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. शिक्षा उच्च निदेशालय से मिले निर्देशों के तहत द्रोणाचार्य कॉलेज में ब्वॉयज हॉस्टल लड़कियों को देने के फैसले का छात्रों ने जमकर विरोध किया। अखिल भारतीय विद्यार्थी परिषद सहित छात्रों ने इसका विरोध करते हुए कॉलेज के बाहर धरना-प्रदर्शन किया।
इस दौरान कॉलेज प्रशासन का पुतला फूंका गया। छात्रों ने कॉलेज प्रशासन के खिलाफ जमकर नारेबाजी की। उन्होंने आरोप लगाया कि जिले में लड़कियों के लिए पहले से ही कई हॉस्टल हैं। ऐसे में द्रोणाचार्य कॉलेज के हॉस्टल को लड़कियों के हॉस्टल में बदलना सरासर गलत है।
उधर, अखिल भारतीय विद्यार्थी परिषद के छात्र नेता दीपक यादव ने बताया कि सेक्टर-14 में गर्ल्स हॉस्टल हैं। यदि यहां जरूरत है, तो लड़कियों के लिए नया हॉस्टल बनाया जाए। इस हॉस्टल को लड़कियों के हॉस्टल में नहीं बदलने दिया जाएगा।
कॉलेज में इस हॉस्टल में इस समय 110 छात्र रह रहे हैं। ये सेकंड और थर्ड ईयर के छात्र हैं। छात्रों का आरोप है कि कोर्स बीच में छुड़वाकर हॉस्टल खाली कराया जा रहा है। द्रोणाचार्य कॉलेज में लड़कों के लिए भी एक ही हॉस्टल है। बाहर पीजी के लिए अधिक पैसे देने पड़ेंगे।
उच्च शिक्षा निदेशालय के निर्देशों के अनुसार लड़कों के हॉस्टल को लड़कियों के हॉस्टल में बदला गया है। उच्च अधिकारियों के इस फैसला का स्वागत करता हूं।
आरके यादव, प्रिंसिपल, द्रोणाचार्य कॉलेज
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn